open-index/open-wikipedia-markdown huggingface dataset:
Kvirinálsky palác

thumb|Kvirinálsky palác
**Kvirinálsky palác** (taliansky *Palazzo del Quirinale*) je oficiálna rezidencia prezidenta Talianskej republiky na rímskom pahorku *Quirinale*. Je najväčším palácom v Ríme.

## Dejiny
Palác, stojaci na Via del Quirinale v čele Piazza del Quirinale, bol postavený v roku 1573 pre pápeža Gregora XIII. ako jeho letná rezidencia a útočisko pred epidémiou malárie. Bol tiež dejiskom mnohých konkláv. Pápežom a ich úradníkom slúžil až do roku 1870. V septembri tohoto roku prestal existovať pápežský štát. O päť mesiacov neskôr sa Rím stal hlavným mesto Talianskeho kráľovstva a palác sa stal rezidenciou talianskeho kráľa. Od roku 1946 je sídlom prezidenta republiky.

## Budova
Fasádu vytvoril Domenico Fontana. Architektom *Veľkej kaplnky* bol Carlo Maderno. Je vyzdobená freskami od Guida Reniho a Melozza da Forlì. Nádvorie paláca tvoria záhrady *Giardini del Quirinale* z 18. storočia.

## Literatúra
*Marcello Vannucci, *Splendidi palazzi di Firenze*, Le Lettere, Firenze 1995 ISBN 887166230X

## Iné projekty

## Externé odkazy
*Virtuálna prechádzka

## Zdroj

Kategória:Stavby v Ríme
Kategória:Paláce v Taliansku
Kategória:Renesančné stavby v Taliansku
Kategória:Prezidentské sídla
The Art of Drowning

***The Art of Drowning*** je piaty album od americkej punkovej skupiny AFI. Ide o posledný album, ktorý si členovia produkovali sami (tu s asistenciou Chucka Johnsona). Na albume je po prvýkrát použitý aj programming v skladbe „The Despair Factor“, podľa ktorej si odvodil svoje meno aj fanklub skupiny, The Despair Faction. Skupina natočila videoklip k piesni „The Days of the Phoenix“.

## Zoznam skladieb
# „Initiation“ – 0:39
# „The Lost Souls“ – 2:42
# „The Nephilim“ – 2:35
# „Ever and a Day“ – 3:06
# „Sacrifice Theory“ – 1:58
# „Of Greetings and Goodbyes“ – 3:04
# „Smile“ – 1:31
# „A Story at Three“ – 3:53
# „The Days of the Phoenix“ – 3:27
# „Catch a Hot One“ – 2:54
# „Wester“ – 3:02
# „6 to 8“ – 4:21
# „The Despair Factor“ – 3:54
# „Morningstar“ – 3:17 (11:28 s bonusovou skladbou „Battled“)

Na niektorých verziách albumu je pridaná pieseň „Dream of Waking“ (ako deviata skladba na vinylovej verzii a pätnásta na iTunes).

## Zostava
### AFI
*Davey Havok - spev 
*Jade Puget	-  gitara, vokály 
*Hunter Burgan - basová gitara, vokály  
*Adam Carson - bicie, vokály

### Hostia
Nick 13, Lars Frederiksen, Chris Higgins a Thad LaRue - vokály
Darcy Vaughn - viola

Kategória:Albumy skupiny AFI
Kategória:Hudobné albumy z 2000
Fakultná nemocnica Zürich

200 px|náhľad|vpravo|Jedna z budov vo fakultnej nemocnici Zürich
**Fakultná nemocnica v [[Zürich]]u** je jedna z najväčších nemocníc vo Švajčiarsku. Tvorí ju 40 kliník a ústavov. Slúži ako univerzitná nemocnica a kombinuje liečbu, výskum a výuku. Zamestnáva 6200 pracovníkov, z toho 36% je zo zahraničia. Od roku 2002 je jej riaditeľom Ulrich Schnyder. 

Nemocnica bola založená v 19. storočí, spolu s lekárskymi školami.  Súčasnú budovu postavila švajčiarska firma Haefeli Moser Steiger v rokoch 1941 - 1953. 

## Iné projekty

## Externé odkazy
* webová stránka Univerzitnej nemocnice v Zürichu
* webová stránka fakulty medicíny v Zürichu

Kategória:Stavby v Zürichu
Kategória:Nemocnice vo Švajčiarsku
Kategória:Fakultné nemocnice
Newyorská škola

**Newyorská škola** alebo **New York School** bola neformálna skupina amerických básnikov, maliarov, tanečníkov a hudobníkov v 50. a 60. rokoch 20. storočia v meste New York.

## Poézia
Autori poetickej newyorskej školy pochádzali z New Yorku. Kritika ich tvorbu považovala zo začiatku za hnutie konfesionalistov v súdobej poézii. Ich štýl písania bol často opisovaný ako kozmopolitný a cestovateľský. Básnici písali spontánne a bezprostredne, čo pripomínalo metódu prúdu vedomia prvýkrát použitú bítnikmi a prejavovali živú obraznosť. Inšpiráciu si brali od surrealistov a ostatnej avantgardy, obzvlášť v maliarstve, kam patril krúžok okolo Jacksona Pollocka a Willema de Kooninga.

Básnici najčastejšie spájaní s newyorskou školou sú John Ashbery, Frank O’Hara, Kenneth Koch, James Schuyler, Barbara Guest, Ted Berrigan, Bernadette Mayer, Alice Notley, Kenward Elmslie, Ron Padgett, Lewis Warsh a Joseph Ceravolo.

O’Hara bol v centre skupiny pred rokom 1966. Pretože mal početných priateľov a dôležitý post kurátora v Museum of Modern Art, sprostredkovával kontakty medzi básnikmi a maliarmi napríklad Jane Freilicher, Fairfield Porter a Larry Rivers. Podarilo sa mu tak vytvoriť umeleckú komúnu. Umelci sa navzájom inšpirovali a ovplyvňovali v tvorbe: Rivers inšpiroval jednu divadelnú hru od Kocha, Koch a Ashbery spolu napísali báseň „A Postcard to Popeye“, Ashbery a Schuyler napísali román *A Nest of Ninnies* a Schuyler spolupracoval na jednej óde s O’Harom, ktorého portrét maľoval Rivers.

Koch, O’Hara, Schuyler a Ashbery napriek svojej odlišnosti dokázali spolu vychádzať ako umelci. Okrem Schuylera mali všetci vyštudovanú Harvardovu univerzitu, okrem Kocha boli všetci homosexuáli, okrem Ashberyho všetci slúžili v armáde, okrem Kocha všetci skúmali umenie, okrem Ashberyho, ktorý sa čoskoro presťahoval do Paríža, všetci žili počas svojho umeleckého zrenia v New Yorku. Všetci štyria sa dali inšpirovať francúzskym surrealizmom, napríklad Raymondom Russelom, a Guillaume Apollinaireom.

## Zdroj

Kategória:Literárne hnutia
Kategória:Literatúra v USA
HC Košice v sezóne 2000/2001

**HC Košice v sezóne 2000/2001** hrali svoju 8. sezónu v najvyššej slovenskej hokejovej súťaži. klub obsadili s mladým tímom 5. miesto.

## Sezóna
### Káder
**Tréneri**
*  Ján Selvek (* 31. máj 1941)
*  Mojmír Božík (* 26. február 1962)
*  Milan Staš (* 26. november 1960) 

### Liga
#### Herný systém
Základná časť sa hrala na 56 zápasov, čiže každý s každým odohral až 4 zápasy vonku a 4 zápasy doma. Prvé 4 tímy postupovali do play-off. Zmenilo sa aj bodovanie, keď za víťazstvo sa dávali 3 body.

#### Zápasy Základnej časti

#### Konečná tabuľka základnej časti

#### Play-off
##### Zápasy




##### Pavúk

#### Štatistiky hráčov
**Zdroj:** eurohockey.com
##### Hráči v poli

##### Brankári

## Referencie

## Externé odkazy
* hckosice.sk(oficiálna stránka)
* hckefans.blog.cz - HC Košice - Pride of East
* hckosice na br.webzdarma 
* Hokej.sk 
* Slovenský zväz ľadového hokeja
* eliteprospects.com
* cs.wikipedia.org 

Kategória:Ľadový hokej v 2000
Kategória:Ľadový hokej v 2001
Kategória:Sezóny HC Košice
Sporofyt

**Sporofyt** je diploidné štádium pri rastlinách, ktoré prechádza rodozmenou. To znamená, že v tomto štádiu majú rastliny v každej bunke dve sady chromozómov rovnako ako napríklad človek. Sporofyt je v rodozmene nepohlavná generácia.

Kategória:Botanika
Kategória:Rozmnožovanie rastlín
Gudrón

**Gudrón** je kyslý kal ťažkej ropnej frakcie s vysokým obsahom kyseliny sírovej. Predstavuje zmes vysoko molekulárnych uhľovodíkov a neuhlíkových kyslíkatých, sírnych a dusíkatých zložiek. Vzniká ako vedľajší produkt po spracovaní ropy kyslou rafináciou (za použitia kyseliny sírovej). Skladá sa zo stoviek organických chemických látok, z ktorých mnohé sú karcinogénne a inak zdraviu škodlivé. Spolu s ostatnými typmi kyslých kalov je zaraďovaný medzi nebezpečné odpady.

## Skládky gudrónu na Slovensku
Známymi skládkami gudrónov na Slovensku sú kameňolom *Srdce* v Devínskej Novej Vsi, kde boli v roku 1963 vyvezené gudróny z rafinérie Apollo, uniknuté do pôdy v dôsledku bombardovania. Táto skládka bola sanovaná a gudróny na nej zlikvidované v roku 2015.

Podobné 2 skládky tohto materiálu z rafinérie Petrochema v Dubovej sa nachádzajú pri obci Predajná a jedna v areáli bývalej Petrochemy v Dubovej.

## Referencie

Kategória:Ropné produkty
Kategória:Nebezpečné odpady
Juraj Loj

**Juraj Loj** (* 20. február 1984, Bratislava) je slovenský herec. Partner herečky Zuzany Kanóczovej.

## Život
Je synom psychológa a vyrastal u starých rodičov na vidieku vo Vištuku. Po tom, čo Juraja, nadšeného kresbou, neprijali na výtvarný odbor, vyštudoval herectvo na Vysokej škole múzických umení v Bratislave (VŠMU).

Bol členom hereckého súboru DAB v Nitre, Divadla Aréna, v roku 2020 stvárnil viacero postáv v divadelnej inscenácii *Jánošík* od Jakuba Nvotu. V Činohre SND najskôr hosťoval, členom jej umeleckého súboru je od marca 2024. 

Súbežne s divadelnou kariérou debutoval vo filme malou úlohou v tragickej komédii Miloslava Luthera *Tango s komármi* (2009). V nasledujúcich rokoch sa preslávil najmä účinkovaním v slovenských televíznych seriáloch. V roku 2009 účinkoval v dvoch epizódach seriálu *[[Ordinácia v ružovej záhrade]]*. 

V roku 2013 dostal rolu v seriáli *[[Búrlivé víno]]*, v ktorom stvárňoval postavu Martina Roznera. Seriál sa točil okolo osudoch dvoch vinohradníckych rodín. Neskôr si zahral v nemocničnom seriáli *[[Doktori (slovenský seriál)|Doktori]]* (2014) a rolu policajného vyšetrovateľa Dávida Antola v krimiseriáli ''Za sklom'' (2016) po boku Jána Koleníka a Tomáša Maštalíra. V roku 2018 mal opäť zastúpenie v nemocničnom seriáli ''Sestričky''. 

Po psychologickom trileri ''Trhlina'' (2019) v réžii Petra Bebjaka prevzal svoju prvú hlavnú úlohu v dráme Agnieszky Holland *[[Šarlatán (film)|Šarlatán]]* (2020). V životopisnom filme o českom liečiteľovi Janovi Mikoláškovi (v podaní Ivana Trojana) si zahral jeho bisexuálneho milenca a asistenta Františka Palka. Za vedľajšiu úlohu vo filme bol nominovaný na Českého leva.

Jeho dlhoročnou partnerkou je slovenská herečka Zuzana Kanócz a spolu majú tri deti.

## Filmografia
* 2025: *Kouzlo derby* (film)
* 2025: *[[Dunaj, k vašim službám]]* (TV seriál)
* 2024: ''Vojna policajtov''
* 2023: ''A máme, čo sme chceli''
* 2023: ''Nemocnica'' (TV seriál)
* 2023: ''Einstein'' (TV seriál)
* 2022: *Prezidentka* (film) r. Rudolfa Havlíka
* 2022: *Případy 1. oddělení* (3. séria TV seriálu)
* 2022: *[[Jozef Mak (film)|Jozef Mak]]* (film) r. Peter Bebjak
* 2021: ''Slovania'' (TV seriál)
* 2020: ''Šarlatán'' (film) r. Agnieszka Holland
* 2019: ''Trhlina'' (film) r. Peter Bebjak
* 2019: ''Nový život'' (TV seriál)
* 2018 – 2021 ''Sestričky'' (TV seriál)
* 2016 – 2019: ''Za sklom'' (TV seriál)
* 2013 – 2017: ''Búrlivé víno'' (TV seriál)
* 2011: *[[Všetko za národ]]*
* 2010: *[[Nesmrteľní]]* (TV seriál)
* 2009: *x=x+1*
* 2007 – 2012: ''Ordinácia v ružovej záhrade'' (TV seriál)
* 2006: ''Najväčšie kriminálne prípady Slovenska'' (TV seriál)

## Referencie

## Iné projekty

## Externé odkazy
* 
* 

Kategória:Slovenskí filmoví herci
Kategória:Slovenskí televízni herci
Kategória:Slovenskí divadelní herci
Kategória:Členovia Divadla Andreja Bagara
Kategória:Osobnosti z Bratislavy
Kategória:Držitelia ceny Igric
Language poets

**Language poetry/poets/school** (iné názvy: **L=A=N=G=U=A=G=E poetry/poets, language-centered writing**) je americká básnická škola 70. rokov 20. storočia. Je pomenovaná podľa nižšie uvedenej revue.

Zrodila sa na začiatku sedemdesiatych rokov ako reakcia na americkú tradicionalistickú poéziu a jej žánre. Language school čerpá inšpiráciu z dvoch básnických škôl – Black Mountain Poets a New York School. Jej prínos spočíva v zdôraznení jazykovej stránky básne a vo vytvorení cesty pre čitateľa intereagovať s dielom. Language school je spájaná s politickou ľavicou a bola sústredená okolo rôznych literárnych časopisov 70. rokov, napríklad revuí „This“ a „L=A=N=G=U=A=G=E“.

Kľúčovým elementom poézie „Language school“ je idea, že reč vyjadrovaná nahlas má väčší význam ako jej iné formy. „Language poetry“ hľadá cestu ako ovplyvniť čitateľa textom, pričom zdôrazňuje účasť na čítaní a vytváraní si vlastného názoru. Rozpadom poetickej reči predošlých básnických smerov sa stalo, že vzniklo prázdne miesto pre inú cestu ako priblížiť význam textu pre čitateľa. Čitateľ požaduje od básnika, aby našiel inú cestu pochopenia významu textu.

Poézia „Language school“ je analyzovaná v rôznych esejach jej autorov. Viacerí napísali o ich poetike, jednou z najznámejších je esej Rona Sillimana „The New Sentence“. Poetka Lyn Hejinian napísala súbor esejí „The Language of Inquiry,“ vytvorený počas posledných 25 rokov. V úvode k zbierke spomína význam reči v diele: 
*„Language is nothing but meanings, and meanings are nothing but a flow of contexts. Such contexts rarely coalesce into images, rarely come to terms. They are transitions, transmutations, the endless radiating of denotation into relation.“*
(Reč je nič len názory a názory sú nič len prúd kontextu. Tak ako kontext čisto splýva s obrazmi, čisto vchádza do výrazov. To sú prechody, transmutácie, konečne vyžarované z názvu do rozprávania.)

Nielen Silliman a Henijan ale i ďalší básnici boli ovplyvnení hnutím „Language school“, napríklad: Charles Bernstein, Barrett Watten a Bob Perelman.

## Zdroj
*Básnici Language school-Google knihy
* George Hartley - poznámky
*  Gale Researcher Guide for: Lyn Hejinian, Charles Bernstein, and Language Poetry

## Externé odkazy
Marjorie Perloff o Language poetry

Kategória:Poetické žánre
Kategória:Literatúra v USA
Kleobis a Bitón

[náhľad|Sochy Kleobis a Bitón od sochára [Polymédes z Argosu|Polyméda z Argosu]]
**Kleobis a Bitón** (, ) sú v gréckej mytológii synovia Hérinej kňažky Kydippy z Argosu, ktorých bohyňa Héra obdarovala najvzácnejším darom: sladkou smrťou v mladosti.

Antický historik Hérodotos zaznamenal legendu o bratoch Kleobiovi a Bitónovi, ktorú podľa neho rozprával aténsky politik Solón lýdskemu kráľovi Kroisovi.[náhľad|left|''Bratia Kleobis a Bitón ťahajú svoju matku Kydippu'', autor:[Jean Bardin (1732-1809)]]

Kleobis a Bitón boli rodáci z Argosu a ich matkou bola Kydippé, kňažka bohyne Héry. Keď sa raz mala ich matka zúčastniť na slávnosti v chráme bohyne Héry, vzdialenom 45 stadionov od Argosu, jej býky, ktoré mali ťahať voz sa nevrátili včas z poľa.Aby slávnosť nezmeškala, jej synovia sa zapriahli namiesto nich a celú cestu ju ťahali, aby sa tam dôstojne a včas dostala. Keď prišli, ľudia zhromaždení okolo chrámu boli udivení láskou a oddanosťou mladíkov k svojej matke a blahoslavili ich.
 
Kydippa bola tak dojatá, že pristúpila k soche bohyne Héry a požiadala ju, aby jej synov odmenila tým najkrajším darom, aký môže boh smrteľníkovi dať. Kleobis a Bitón nato upadli do sladkého spánku, z ktorého sa už nikdy neprebrali. Podľa úsudku bohov bolo najväčším šťastím a najväčším darom s akým sa človek mohol stretnúť, nečakaná a sladká smrť v mladosti.Hérodotos na vysvetlenie uvádza antické porekadlo "Nenazývajte nikoho šťastným, pokiaľ nezomrel". 

Argosania im neskôr dali na počesť postaviť sochy, ktoré umiestnili v chráme v Delfách a uctievali ich ako héróov. Ich sochy v Delfách videl v piatom storočí pred Kr. aj Hérodotos.

Sochy Kleóbia a Bitóna sa v Delfách našli. Vytesal ich argoský sochár Polymédes okolo roku 590 pred Kr., sú nadživotnej veľkosti a svojou archaickou meravosťou predstavujú typ kúroov (mladíkov) toho obdobia. Umiestnili ich v osobitnej miestnosti Delfského múzea.

## Referencie a bibliografia

Kategória:Postavy gréckej mytológie
Live ?!*@ Like a Suicide

***Live ?!*@ Like a Suicide*** je EP skupiny Guns N’ Roses, ktoré členovia nahrali vo svojom vlastnom vydavateľstve UZI Suicide v roku 1986. EP obsahuje štyri skladby, ktoré boli neskôr zaradené na album *[[G N' R Lies]]*.

## Zoznam skladieb
#"Reckless Life"
#"Nice Boys" (prevzaté od Rose Tattoo)
#"Move To The City"
#"Mama Kin" (prevzaté od Aerosmith)

Kategória:EP skupiny Guns N’ Roses
Kategória:EP z 1986
G N' R Lies

***G N' R Lies*** je album skupiny Guns N' Roses, ktorý bol vydaný v roku 1988. Obsahuje štyri piesne z albumu Live ?!*@ Like a Suicide a ďalšie štyri novo nahraté a to s akustickými gitarami. Tri nové piesne boli napísané a nahraté v priebehu jediného štúdiového sedenia, ktoré producent Mike Clink nazval „*jedným z magických okamihov v histórii Rock and Rollu*“. Pieseň „*You're Crazy*“ bola napísaná už skôr, objavila sa na albume Appetite for Destruction, ale na G N' R Lies je v odlišnej verzii, hraná na akustické gitary.

Obal gramofónovej platne sa od obalu CD líši. V ľavom dolnom rohu je namiesto „*LIES LIES LIES*“ napísané „*Wife-beating has been around for 10,000 years*“. Namiesto „Elephant gives birth to midget“ je napísané „Ladies, welcome back to the dark ages“. Obal a booklet sú paródiou na britské bulvárne denníky.

Pieseň „Mama Kin“ je cover verziou piesne od Aerosmith z roku 1973 a „Nice Boys“ je cover verziou piesne od Rose Tattoo.
V priebehu nahrávania albumu bola nahratá taktiež pieseň „*Cornshucker*“ (niekedy nazývaná „*Cornchucker*“). Živo bola hraná len raz a nikdy nevyšla na žiadnom albume. Vo februári 2006 sa dostala nahrávka na internet a dá sa stiahnuť na niektorých fanúšikovských stránkach.
Pieseň „*One in Million*“ vzbudila pohoršenie medzi černochmi, homosexuálmi a ochrancami ľudských práv, pretože sa v nej spieva o „*niggaz*“ (t. j. negroch) a „*faggots*“ (t. j. buzerantoch). V roku 2000 prehlásil Axl Rose, že ďalšie vydania albumu už nebudú obsahovať túto pieseň, pretože kritici a média dezinterpretovali text a nimi „oklamaná“ verejnosť si ju nezaslúži počuť. V roku 2006 je pieseň stále na albume obsiahnutá. Celosvetovo bolo predaných 15 000 000 nosičov, z toho 5 000 000 v Spojených štátoch.

## Zoznam skladieb
# „Reckless Life“ – 3:20
# „Nice Boys“ – 3:03
# „Move to the City“ – 3:42
# „Mama Kin“ – 3:57
# „Patience“ – 5:56
# „Used to Love Her“ – 3:13
# „You're Crazy“ – 4:10
# „One in a Million“ – 6:10

Kategória:Albumy Guns N’ Roses
Kategória:Hudobné albumy z 1988
Zoznam miest v Senegale

náhľad|Mestá v Senegale
náhľad|Úradná vlajka Senegalu
Toto je **zoznam miest v Senegale** zoradených podľa počtu obyvateľov. Zahŕňa iba najväčšie mestá s počtom obyvateľov viac ako 10 tisíc. 

# Dakar - 1 983 093
# Touba - 419 300
# Thiés - 237 849
# Rufisque - 179 797
# Kaolack - 172 305
# M'bour - 153 503
# Ziguinchor - 153 269
# Saint-Louis - 154 555
# Diourbel - 95 984
# Louga - 73 662
# Tambacounda - 67 543
# Richard Toll - 42 621
# Kolda - 53 921
# Mbacke - 51 124
# Tivaouane - 38 213
# Joal-Fadiouth - 32 991
# Kaffrine - 25 768
# Dahra - 26 486
# Bignona - 25 477
# Fatick - 23 149

## Zdroj
* 

Zoznam miest v Senegale
Senegal
Achmatovské siroty

**Achmatovské siroty** (rus. Ахматовские сироты) bola skupina štyroch ruských básnikov z blízkeho okruhu ruskej poetky Anny Achmatovovej na konci 50. a začiatku 60. rokov 20. storočia. Boli to: Josif Brodskij, Dmitrij Bobyšev, Anatolij Najman a Jevgenij Rejn. Achmatovová si vysoko hodnotila ich dielo. Podľa priznaní Brodského a Najmana bola ich nielen literárnou ale aj morálnou a duchovnou autoritou.

Achmatovské siroty vychádzali z poetického kánonu akméizmu.

## Pôvod názvu
Slovné spojenie „achmatovské siroty“ sa nachádzalo v básni Dmitrija Bobyševa „Все четверо“ (Všetci štyria) venovanej pamiatke Anny Andrejevny Achmatovovej:

::::    И, на кладбищенском кресте гвоздима
::::    душа прозрела: в череду утрат
::::    заходят Ося, Толя, Женя, Дима
::::    ахматовскими сиротами в ряд.

## Zdroj

Kategória:Poetické žánre
Kategória:Literatúra v Rusku
Kategória:Básnické školy
Welcome to the Jungle

**Welcome to the Jungle** je prvá skladba na albume *[[Appetite for Destruction]]* hard rockovej skupiny Guns N' Roses. Ide o jednu z najpopulárnejších skladieb kapely a jednu z najpopulárnejších skladieb prelomu 80. a 90. rokov vôbec. Skladbu napísali Axl Rose a Slash. Podľa Axl Rosea bolo inšpiráciou pre skladbu jeho stretnutie s bezdomovcom v New Yorku. Ten sa Rosea a jeho kamarátov snažil vystrašiť tým, že na nich zakričal: „You know where you are? You're in the jungle baby, you're gonna die!“ (Vieš kde si?! Si v džungli bejby a zomrieš). Tento výkrik sa postupne stal základom skladby *Welcome to the Jungle*.

Skladba *Welcome to the Jungle* sa dočkala mnohých ocenení. Televízia VH1 ju umiestnila na druhé miesto v zozname 40 najlepších metalových pesničiek a na 26. miesto v zozname 100 najlepších pesničiek 80. rokov (VH1'S „100 GREATEST SONGS OF THE '80S“). Časopis Rolling Stone označil skladbu ako 491. najlepšiu skladbu všetkých čias. Časopis Blender označil skladbu *Welcome to the Jungle* ako najlepšiu skladbu o Los Angeles.

## Referencie

Kategória:Piesne Guns N’ Roses
Kategória:Single z 1987
Audenova skupina

**Audenova skupina**, (angl. Auden Group) je názov pre skupinu britských a írskych spisovateľov aktívnych v 30. rokoch 20. storočia, medzi ktorých patrili: W. H. Auden, Louis MacNeice, Cecil Day-Lewis, Stephen Spender, Christopher Isherwood a čiastočne Edward Upward a Rex Warner. Títo boli nazývaní aj „Thirties poets“ (Básnici tridsiatych).

I keď viaceré novinové články a niektoré knihy publikovali o  "Auden Group", jej existencia bola žurnalistický mýtus, vhodná nálepka pre básnikov a románopiscov, ktorí boli približne v rovnakom veku, ktorí mali vzdelanie z Oxfordu a Cambridgu, ktorí sa poznali medzi sebou a mali viac alebo menej politické názory od MacNeiceho politického skepticizmu až po Upwardov komunizmus.

Skupina nebola nikdy spolu v tej istej miestnosti. Štyria básnici Auden, Day-Lewis, MacNeice a Spender boli takto spolu len raz v tridsiatych rokoch, kvôli vysielaniu BBC v roku 1938 o moderných básnikoch (vrátane Dylana Thomasa a iných, ktorí sa spájali s  "Auden Group"). Pre túto príležitosť bolo príznačné, že Day-Lewis evidentne zabudol na ňu, keď napísal vo svoje autobiografii s názvom „The Buried Day“, že títo štyria boli spolu prvýkrát v 1953.

Kontakty medzi jednotlivými spisovateľmi ako priateľmi a spolupracovníkmi boli reálne. Auden a Isherwood vyprodukovali tri hry a cestovný denník. Auden a MacNeice spolupracovali na cestovnom denníku. Ako vysokoškoláci Auden a Day-Lewis napísali široký úvod do ročenky „Oxford Poetry“. Auden venoval knihy Isherwoodovi a Spenderovi. Day-Lewis zmienil Audena v jednej poéme. Napriek tomu táto skupina nikdy spoločne nič nerobila.

## Zdroj

Kategória:Poetické žánre
Kategória:Literatúra v Anglicku
Gorgé

**Gorgé** alebo **Gorga** (, ) môže byť gréckej mytológii:
* dcéra kalydónskeho kráľa Oinea, pozri Gorgé (dcéra Oinea)
* dcéra líbyjského kráľa Danaa, pozri Gorgé (dcéra Danaa)
* bakchantka sprevádzajúca boha Dionýza do Indie,  pozri Gorgé (bakchantka)
Gorgé (dcéra Oinea)

**Gorgé** alebo **Gorga** (, ) je v gréckej mytológii dcéra kalydónskeho kráľa Oinea a jeho manželky Althaie.
 
Antický autor Apollodoros z Atén uvádza, že Gorgé mala štyroch bratov, Meleagra,Klymena, Toxea a Thyrea a sestru Déianeiru.Jej manžel Andraimón, prevzal v Kalydóne kráľovské žezlo. Manželom sa narodil syn Thoas, ktorý sa na čele vojska na štyridsiatich lodiach vypravil do vojny proti Tróji.  

Podľa antického autora Pausania boli Gorgé a Andraimón pochovaní v jednej hrobke v meste Amfissa. 

## Referencie

Kategória:Postavy gréckej mytológie
Kydippé (Argos)

[náhľad|''Rímsky náhrobný kameň zobrazujúci Kydippu a jej synov'', Rím, [Museo Nazionale Romano]]
**Kydippé** alebo **Kydippa** (, ) je v gréckej mytológii kňažka bohyne Héry v Argu, matka Kleobia a Bitóna.

Antický historik Hérodotos zaznamenal legendu o Kydippe a jej synoch, ktorú podľa neho rozprával aténsky politik Solón lýdskemu kráľovi Kroisovi.[náhľad|left|''Bratia Kleobis a Bitón ťahajú svoju matku Kydippu'', autor:[Nicolas-Pierre Loir (1624–1679)]]

Kydippé, kňažka bohyne Héry v Argu mala dvoch synov Kleobia a Bitóna. Keď sa raz mala zúčastniť na slávnosti v chráme bohyne Héry, vzdialenom 45 stádií od Argu, neboli jej včas privedené býky, ktoré ju tam mali odviesť.Aby slávnosť nezmeškala, do voza sa zapriahli jej synovia, ktorí ju tak na slávnosť včas dopravili. Keď sa na mieste objavili, ľudia zhromaždení okolo chrámu boli udivení ich obetavosťou a všetci ich velebili. Kydippu to tak dojalo, že požiadala bohyňu Héru, aby jej synov odmenila tým najkrajším darom, akým môže boh smrteľníka obdarovať. Kleobis a Bitón nato upadli do sladkého a nekonečného spánku.

Podľa úsudku bohov bolo najväčším šťastím a najväčším darom s akým sa človek mohol stretnúť, nečakaná a sladká smrť v mladosti.Hérodotos na vysvetlenie uvádza antické porekadlo „Nenazývajte nikoho šťastným, pokiaľ nezomrel“. 

Argejci neskôr dali na počesť jej synov postaviť sochy, ktoré umiestnili v chráme v Delfách a uctievali ich ako héroov. Sochy jej detí videl v Delfách v piatom storočí pred Kr. aj Hérodotos.

Sochy Kleóbia a Bitóna sa v Delfách našli. Vytesal ich argejský sochár Polymédes z Argu okolo roku 590 pred Kr., sú nadživotnej veľkosti a svojou archaickou meravosťou predstavujú typ kúrosov (mladíkov) toho obdobia. Umiestnili ich v osobitnej miestnosti Delfského múzea.

## Referencie a bibliografia

Kategória:Postavy gréckej mytológie
Judenplatz

náhľad|Judenplatz
**Judenplatz** (doslova *Židovské námestie*) je námestie vo Viedni v štvrti Innere Stadt, ktoré bolo v stredoveku strediskom viedenskej židovskej komunity. Nachádza sa v bezprostrednej blízkosti námestia Platz am Hof a Schulhof a tiež Wipplingerstraße. Príkladne sa na tomto námestí sústreďuje dlhá a spletitá história mesta a jeho stredovekého židovského obyvateľstva. Uskutočnením myšlienky Simona Wiesenthala na zriadenie pomníka rakúskym obetiam šoa, sa Judenplatz stal spomienkovým miestom.

## Česká dvorská kancelária
náhľad|vľavo|Česká dvorská kancelária vo Viedni 
Na čísle 11 Judenplatzu sa nachádza budova dnešného rakúskeho Správneho ako aj Ústavného súdu, niekdajšej „Českej dvorskej kancelárie“ („Böhmische Hofkanzlei“), ktorá bola postavená v rokoch 1709-1714 podľa návrhu Johanna Fischera z Erlachu. Po roku 1749 boli vykúpené aj ostatné parcely domových blokov a v rokoch 1751-1754 bol poverený rozšírením paláca Matthias Gerl, ktorý symetricky zdvojnásobil stavbu smerom na západ. Ďalšie prestavby prebehli v 19. storočí, kedy palác dostal svoju dnešnú podobu. Strana domu obrátená do Judenplatzu bola pôvodne zadnou stranou stavby, hlavná vstupná brána tu bola zriadená až pri prestavbe v 20. storočí. 

Palác bol pôvodne úradným sídlom Českej dvorskej kancelárie, ktoré bolo roku 1749 organizačne spojené s Rakúskou dvorskou kanceláriou. Roku 1848 bol zmenený na Ministerstvo vnútra, ktoré v paláci zotrvalo až do roku 1923. V rokoch 1761-1782 a 1797-1840 tu sídlilo tiež najvyššie sídlo justície, predchodca dnešného Najvyššieho súdu. Roku 1936 sa do paláca presunul spolkový súdny dvor, a odvtedy je sídlom verejnoprávnej justície Rakúska.

Ženské postavy sôch nad bránami predstavujú hlavné cnosti (Miernosť, Múdrosť, Spravodlivosť a Statočnosť) a medzi nimi sa nachádzajú erby českých a rakúskych korunných krajín. V strede atiky stojí socha anjela s trúbou, a pri jeho nohách drieme putto. Po stranách sú štyri vázy a dve mužské figúry, ktoré zrejme predstavujú české kniežatá Václava I. a Václava II.

## Pozri aj
* Židia vo Viedni

## Iné projekty

## Externé odkazy
* Der Wiener Judenplatz (PDF, 83&nbsp;KiB)

## Zdroj

Kategória:Námestia vo Viedni
Kategória:Židia vo Viedni
Židovská légia

náhľad|Náborový plagát Židovskej légie
**Židovská légia** bola židovská sionistická armádna jednotka zložená z dobrovoľníkov, ktorá bojovala po boku britskej armády proti vojskám Osmanskej ríše v Palestíne. V marci 1915 schválil v Egypte Výbor palestínskych utečencov uznesenie, ktoré malo za cieľ „vytvoriť Židovskú légiu a navrhnúť Anglicku jej nasadenie v Palestíne.“ Vôbec prvou vytvorenou jednotkou bol , ktorý bol v prvej svetovej vojne nasadený v rokoch 1914 až 1916 na Gallipolskom polostrove pri vylodení anglo-francúzskych síl. Celkom existovalo päť práporov židovských dobrovoľníkov (s číslami 38 až 42).

## Známi členovia Židovskej légie
* David Ben Gurion – prvý izraelský premiér
* Jicchak Ben Cvi – druhý izraelský prezident
* Jaakov Dori – prvý náčelník Generálneho štábu Izraelských obranných síl
* Jacob Epstein – britský sochár
* Levi Eškol – tretí izraelský premiér
* Dov Hoz – vodca robotníckeho sionizmu a priekopník izraelského letectva
* Berl Kacnelson – predstaviteľ robotníckeho sionizmu, novinár a politik
* Vladimir Žabotinskij – vodca revizionistického sionizmu
* Nehemiah Rabin – otec Jicchaka Rabina
* Edwin Herbert Samuel – syn Herberta Samuela
* Eleazar Sukenik – izraelský archeológ, otec Jigaela Jadina
* Josef Trumpeldor – židovský veterán rusko-japonskej vojny

## Referencie

* 

## Iné projekty

## Externé odkazy
* Jewish Virtual Library - The Zion Muleteers of Gallipoli (March 1915 - May 1916) 

Kategória:Prvá svetová vojna
Kategória:Izraelské obranné sily
Menová štruktúra

**Menová štruktúra** môže byť:
*súhrn jednotlivých rôznych mien, z ktorých sa niečo (napr. portfólio) skladá
*menová sústava
Dohoda o úrovni poskytovaných služieb

**Dohoda o úrovni poskytovaných služieb** alebo **service-level agreement** (skratka **SLA**) je časť zmluvy o poskytovaní služieb, v ktorej je dohodnutá (t.j. definovaná) určitá úroveň služby. V praxi sa termín SLA niekedy používa na dohodnutú dodaciu lehotu služieb. Každý nákup znamená pre predajcu aj kupujúceho povinnosť splniť podmienky nákupu. Veľmi dôležitá je špecifikácia produktu, hlavne ak sa jedná o nehmotný produkt (službu).

## Typy SLA
SLA je definovaná na rôznych úrovniach:
* Zákazníci na báze SLA: zmluva s individuálnou skupinou zákazníkov zahrňujúca všetky služby, ktoré sa používajú. Napríklad SLA medzi dodávateľom (poskytovateľom IT služieb) a finančným oddelením veľkej organizácie pre služby ako finančný systém, mzdový systém, fakturačný systém, zadávanie verejných zákaziek.
* Služby na báze SLA: Dohoda pre všetkých zákazníkov, ktorí využívajú služby a sú dodávané poskytovateľom služieb.
* Viacúrovňová SLA: SLA je rozdelená do rôznych úrovní, z ktorých každá sa zaoberá rôznou skupinou zákazníkov za rovnaké služby v rovnakej SLA.

## Odporúčaný obsah zmluvy o poskytovaní služieb
SLA definuje hlavne:
* Strany kontraktu - kto kupuje a kto predáva.
* Popis služby - čo je predmetom kontraktu (čo sa presne predáva).
* Rozsah dohody - aké témy vzťahujúce sa k produktu zmluva pokrýva a aké nie.
* Ako dlho bude služba poskytovaná, kedy bude dostupná a aké bude mať maximálne výpadky - akú kvalitu služby si kupujúci platí.
* Používateľská podpora, kontakty a eskalačný mechanizmus - špecifikácia interakcie medzi predajcom a kupujúcim.
* Výkon služby - ako dobre služba funguje.
* Správa zmien, zabezpečenie a nadväznosť služby - za akých podmienok sa služba môže zmeniť, nutné podmienky bezpečnosti služby (napríklad ako zložité majú byť heslá pre rôzne druhy prístupu), výhľad do budúcna o vývoji služby.
* Zodpovednosť - kto má na strane predajcu a zákazníka za čo zodpovednosť (napr. vyriešenie problému verzus nahlásenie problému).
* Cena služby - koľko peňazí bude služba stáť alebo ako a kedy sa poskytne protiplnenie.
* Revízia a metriky služby - aké parametre služby sa sledujú a za akých podmienok (kedy a s kým) prebehne prípadná revízia parametrov služby.
* Vysvetlenie pojmov - slovníček, ktorý môže byť potrebný v prípade používania skratiek alebo príliš technických termínov.
* Dodatky k zmluve - ak sa zmluva upravuje alebo sa k nej vzťahujú externé veci, je potrebné dodatky uviesť.

## Referencie

## Externé odkazy
* SLA - Service Level Agreement

Kategória:Zmluvy
Kategória:Telekomunikácie
Úverové peniaze

**Úverové peniaze** alebo zriedkavo **kreditné peniaze** (angl. *credit money*) môžu byť:
*peniaze v podobe pohľadávok na peňažné čiastky, t.j. napr. konvertibilné bankovky, zmenky, šeky a prípadné podobné písomné dlžobné úpisy a u niektorých autorov aj peniaze na účte v banke, inak povedané: konvertibilné peniaze (pričom treba poznamenať, že niektorí autori z vyššie uvedených príkladov považujú za peniaze len bankovky a peniaze na účtoch v banke), pozri pod peniaze, bankovka, zmenka, šek, žíro-peniaze
*peniaze v podobe pohľadávok na peňažné čiastky, pričom tieto pohľadávky nesmú byť splatné na požiadanie a nesmú byť absolútne isté, t.j. napr. zmenky a podobné dlžobné úpisy, ale nie napr. bankovky 
*akékoľvek peniaze (spravidla okrem kvázi-peňazí), ktorých hodnota ako peňazí je väčšia než hodnota látky, z ktorej pozostávajú (napr. papierové peniaze [vrátane akýchkoľvek bankoviek], neplnohodnotné mince, peniaze na účtoch v banke atď.), v užšom  zmysle okrem neplnohodnotných mincí alebo okrem tzv. reprezentatívnych peňazí (t.j. peňazí efektívne konvertibilných za drahý kov)
*nekonvertibilné bankovky (to je vlastne len typický príklad predchádzajúceho bodu), pozri pod bankovka
*peniaze vytvorené tým, že (centrálna alebo komerčná) banka poskytla niekomu úver (pripísaný na účet, vyplatený v hotovosti a pod.), pozri pod peniaze a úver
*peniaze na bankovom (bežnom) účte, pozri žíro-peniaze

## Referencie
Veľký Gatsby

***Veľký Gatsby*** alebo  môže byť:
* román Francisa Scotta Fitzgeralda z roku 1925, pozri ''Veľký Gatsby'' (román)
* film:
** americký nemý film režiséra Herberta Brenona z roku 1926, pozri ''The Great Gatsby'' (film z roku 1926)
** americký film režiséra Elliotta Nugenta z roku 1949, pozri ''The Great Gatsby'' (film z roku 1949)
** americký film režiséra Jacka Claytona z roku 1974, pozri ''Veľký Gatsby'' (film z roku 1974)
** americký televízny film režiséra Roberta Markowitza z roku 2000, pozri ''The Great Gatsby'' (film z roku 2000)
** americký film režiséra Baza Luhrmanna z roku 2013, pozri ''Veľký Gatsby'' (film z roku 2013)
* opera skladateľa Johna Harbisona z roku 1999, pozri ''The Great Gatsby'' (opera)
Osloboditeľská ulica

**Osloboditeľská ulica** je ulica v Bratislave, v mestskej časti Vajnory. Nachádza sa v strede mestskej časti. Na západnom okraji začína na križovatke s Rybničnou ulicou a na východnom na križovatke s Baničovou ulicou a Parkom pod lipami.

## Kostol
Na rohu ulíc Osloboditeľská a Baničova sa nachádza jediný vajnorský kostol Kostol Sedembolestnej Panny Márie (rímskokatolícky). Ide o najstaršiu stavbu v rámci Vajnôr, ktorá bola postavená v 13. storočí.

## Školy
Na území mestskej časti sa nachádzajú dve základné a aj materské školy. Obe sú umiestnené na rovnakej ulici. Štátna škola *Základná škola s materskou školou Kataríny Brúderovej* je na Osloboditeľskej ul. 1 a cirkevná (rímskokatolícka) *Základná škola s materskou školou Jána Pavla II.* na Osloboditeľskej 27.

## Galéria

Súbor:Vajnory 12.JPG|Veža kostola
Súbor:Osloboditeľská ulica 3.JPG|Park pod lipami (pohľad na Osloboditeľskú ul. a bránu kostola)
Súbor:Vajnory 6.JPG|Škola Kataríny Brúderovej
Súbor:Vajnory 8.JPG|Škola Jána Pavla II.
Súbor:Osloboditeľská ulica 2.JPG|Dva paneláky na Osloboditeľskej ul.


Kategória:Ulice vo Vajnoroch
Déianeira (dcéra Oinea)

náhľad|''Hérakles, Déianeira a Nessos'', antická čiernofigúrová hydria, cca 575-550 pred Kr.
**Déianeira** (, ) je v gréckej mytológii dcéra kalydónskeho kráľa Oinea a jeho manželky Althaie. Bola druhou manželkou najväčšieho gréckeho hrdinu Hérakla.

Déianeira mala štyroch bratov, Meleagra,Toxea, Thyrea a Klymena a sestru Gorgu.

Déianeira sa stala druhou manželkou Hérakla po tom, ako svoju prvú manželku Megaru prenechal svojmu synovcovi Iolaovi, ktorý sa o ňu staral v čase, keď on plnil dvanásť ťažkých úloh, uložených kráľom Eurystheom. Po tejto službe, ktorá trvala niekoľko rokov, sa Hérakles rozhliadal po novej manželke. Páčila sa mu aj krásna rusovláska Iola, dcéra oichalského kráľa Euryta o ktorú súťažil v lukostreľbe. Keď však zvíťazil aj nad jej otcom Eurytom, ktorý ho lukostreľbe učil, Eurytos považoval za urážku, že ho prevýšil jeho vlastný žiak a potupne ho vyhnal.
[náhľad|''Hérakles, Déianeira a Kentaur Nessos'', autor:[Hans Rottenhammer (1564–1625)]]

Pôvodne bola Déianeira zadaná riečnemu bohu Achelóovi, ktorý vedel meniť svoju podobu, ale Hérakles ho v ťažkom súboji premohol a právom víťaza si Déianeiru odviedol do Tirynthu. Cestou sa však odohrala udalosť, ktorá mala ďalekosiahle dôsledky. Keď prechádzali cez rieku, kde nebol most, Hérakles ju preplával a Déianeiru zveril Kentaurovi Nessovi, ktorý sa ponúkol, že ju prenesie cez rieku na chrbte. Nessos sa ju ale pokúsil uniesť, tak ho Hérakles zasiahol jedným zo svojich otrávených šípov. Umierajúci Nessos ešte stihol povedať Déianeire, aby si odložila z jeho čarovnej krvi, ktorá privoláva lásku. Ak jej vraj bude Hérakles niekedy neverný, nech ňou natrie jeho košeľu a on ju bude opäť milovať. Bola to Nessova pomsta, lebo dobre vedel, že jeho otrávená krv spôsobí Héraklovi neodvratnú smrť.

Po rokoch šťastného, hoci neľahkého života s ním, keď mu porodila synov Hylla, Glénea a Hodita, rozhodol sa Hérakles vyrovnať si nevyrovnaný účet s kráľom Eurytom a za dávnu urážku ho zabil. Medzi zajatými bola aj ryšavovlasá Iola, ktorú keď Hérakles uvidel, opäť k nej splanul starou láskou.

Keď sa o tom dozvedela Déianeira, spomenula si na Nessovu radu a potrela Héraklov plášť odloženou krvou a poslala mu ho. Jed z otrávenej krvi vnikol potom Héraklovi do tela a po hrozných bolestiach umrel. Nešťastná Déianeira nato spáchala samovraždu. Podľa jednej verzie sa obesila, podľa druhej sa preklala mečom.

## Referencie a bibliografia

Kategória:Postavy gréckej mytológie
Kategória:Obete samovrážd v gréckej mytológii
Hodites

**Hodites** alebo **Hodités** (, ) môže byť gréckej mytológii:
* syn hrdinu Hérakla, pozri Hodites (syn Herakla)
* Kentaur na svadbe Perithoa a Hippodameie, pozri Hodites (Kentaur)
Kanadská operná sieň slávy

**Kanadská operná sieň slávy** (, ) je ocenenie vytvorené v roku 1991 v Opéra de Montréal pre zaslúžilých kanadských umelcov v oblasti opery a spriaznených žánrov.

## Členovia
* Pierrette Alarie (2005)
* Emma Albani (1991)
* Pierre Béique (2001)
* Mario Bernardi (1999)
* Napoléon Bisson (1997)
* Colette Boky (1998)
* Edmund Burke (1991)
* Clarice Carson (1998)
* Pierre Charbonneau  (2008)
* Fernande Chiocchio (2006)
* Claude Corbeil (1997)
* Lionel Daunais (1991)
* Edith Della Pergola (2002)
* Jacqueline Desmarais (1996)
* Pauline Donalda (1991)
* Paul Dufault (1991)
* Pierre Duval (2004)
* Louise Edvina (1991)
* Sarah Fischer (1991)
* Maureen Forrester (1994)
* Judith Forst (1992)
* Claire Gagnier (1996)
* Éva Gauthier (1991)
* Herman Geiger-Torel (1991)
* Jacques Gérard (1991)
* Jeanne Gordon (1991)
* Yvonne Goudreau (2004)
* Irving Guttman (1995)
* Kathleen Howard (1991)
* Jean-Paul Jeannotte (1994)
* Raoul Jobin (1991)
* Edward Johnson (1991)
* Janine Lachance (2007)
* Roger D. Landry (2004)
* Béatrice Lapalme (1991)
* Bruno Laplante (2011)
* Gabrielle Lavigne (2010)
* Fernand Lindsay (2009)
* George London (1991)
* Nicole Lorange (1999)
* Richard Margison (2003)
* Ermanno Mauro (1995)
* Ettore Mazzoleni (1991)
* Ruby Mercer (2002)
* François-Xavier Mercier (1991)
* Irene Pavloska (1991)
* Wilfrid Pelletier (1991)
* Rodolphe Plamondon (1991)
* Louis Quilico (1991)
* Joseph Rouleau (1992)
* Robert Savoie (2001)
* Huguette Tourangeau (1997)
* André Turp (1991)
* Richard Verreau (1996)

## Referencie
* Panthéon canadien de l'art lyrique  

## Zdroj

Kategória:Kanadské hudobné ocenenia
Kategória:Montreal
Cairo poets

**Cairo poets** (doslova *Káhirskí básnici*) bolo zoskupenie anglosaských autorov literatúry v Káhire počas druhej svetovej vojny v severnej Afrike. Literárne aktivity zoskupenia nadviazali na predvojnových autorov, medzi ktorými boli aj akademici. Vznik zoskupenia bol dôsledkom prítomnosti britskej armády v Egypte počas vojny.

V rokoch 19421944 sa sformovali dve hlavné skupiny básnikov:
* skupina *Personal Landscape*, zoskupená okolo rovnomennej publikácie, ktorú založili Lawrence Durrell, Robin Fedden a Bernard Spencer a ktorá vydávala básne;
* skupina *Salamander*, zoskupená okolo časopisu a série antológií *Oasis*, pozostávalia najmä z príslušníkov armády a vytvorila zbierku 17 000 básní.

Básnici ako Terence Tiller alebo George Fraser boli členmi oboch skupín. Vojnový básnik Keith Douglas sa spája so skupinou *Personal Landscape*. Autori Alan Rook, John Gawsworth  a John Waller publikovali v časopise *Salamander*.

Diela viacerých „Káhirských básnikov“ boli uverejnené v roku 1941 vo vydaní „Poets in Uniform“ (Básnici v uniforme) časopisu Poetry London, ktorý vydával Meary Tambimuttu.

Anglická literárna prítomnosť pretrvávala v Káhire aj po vojne, v osobe autorov ako Percy Howard Newby, Robert Liddell, Denys Johnson-Davies, Hilary Topham Corke alebo Dennis Joseph Enright.

## ''Personal Landscape: An Anthology of Exile''
Do antológie *Personal Landscape: An Anthology of Exile* z roku 1945 boli zaradení autori Keith Douglas, Lawrence Durrell, Harold Edwards, Robin Fedden, George Fraser, Diana Gould, Charles Hepburn, Robert Liddell, Olivia Manningová, Elie Papadimitiou, Hugh Gordon Porteus, George Seferis, Ruth Speirs, Bernard Spencer, Terence Tiller a Gwyn Williams.

## Bibliografia
* *Many Histories Deep: The Personal Landscape Poets in Egypt 1940-45* (1995) Roger Bowen
* *Personal Landscapes: British Poets in Egypt during the Second World War* by Jonathan Bolton
* *From Oasis into Italy* (1983), antológia pokračujúcej „Salamander Oasis Trust“

## Zdroje
* 
* Salamander Oasis Trust 

Kategória:Poetické žánre
Kategória:Literatúra v Egypte
Kategória:Literatúra v anglickom jazyku
Figaro

**Figaro** môže byť:
*hlavná postava Beaumarchaisovej hry:
**Barbier zo Sevilly
**Previnilá matka
**Figarova svadba
*hlavná postava opery:
** Il barbiere de Siviglia (dve rôzne opery)
** Figarova svadba (od Mozarta)
*v rokoch 1958 - 1993 názov podniku v Bratislave, ktorý sa od roku 2013 volá Mondelez Slovakia
*v rokoch 1934 - 1993 názov podniku v Trnave (v rokoch 1958 - 1989 súčasť n.p. Figaro Bratislava), ktorý je od roku 1993 pod názvom "o.z. Figaro Trnava" súčasťou podniku I.D.C. Holding
*obchodná značka cukrárenských výrobkov a čokolády spoločnosti Mondelez Slovakia, pozri Figaro (značka) 
*model automobilu značky Nissan z roku 1991, pozri Nissan Figaro 
*priezvisko:
**Mira Figarová (1917-2013) - česká tanečníčka, choreografka a pedagogička

**Le Figaro** môže byť:
*francúzske noviny, pozri Le Figaro (Francúzsko) 
*britská mutácia týchto novín, pozri Le Figaro (Londýn)
Pavol Poljak

**Pavol Poljak** (* 16. december 1911, Malá Čausa – † 13. február 1983, Bratislava) bol slovenský fotograf a publicista, predstaviteľ českej a slovenskej fotografie od medzivojnového obdobia po súčasnosť.

## Život
Fotografii sa venoval profesionálne ako komerčný reportér, fotograf vo Vojenskom zemepisnom ústave, v štátnom filme alebo zdravotníctve. Fotografoval však najmä ako amatér, predovšetkým zákutia Bratislavy.
 
Na svojich fotografiách ukazuje mnohorakú tvár mesta v zime, večer pri západoch slnka. Podobný princíp - redukciu podrobností bohatým využitím tieňa a nedostatku svetla, kontrast tmavých a jasných partií - sprevádza aj jeho krajinárske práce. Viac ako o podobe krajiny hovoria o emóciách, ktoré vyvoláva.

## Výstavy
* 1964 V. Internationale ausstellung bildmässiger photographie Linz
* 1967 Je ich 215.000 Ako žijú? Výstava fotografií Pavla Poljaka - Zo života Cigánov – Bratislava

## Galéria

Obrázok:Nábrežie.jpg|*Nábrežie s pohľadom na ruinu hradu*
Obrázok:Zamrznutý Dunaj.JPG|*Ľady na Dunaji*
Obrázok:Atmosféra Bratislavy.JPG|*Duch doby*
Obrázok:Pohľady.jpg|*Pohľady*
Obrázok:Podhradie.JPG|*Doslúžilo...*
Obrázok:Schöner Náci.JPG|*Schöner Náci*
Obrázok:Cigáni.jpg|*Cigáni*
Obrázok:Požiar v Bojniciach.jpg|*Ničivý požiar v Bojniciach*


## Iné projekty

## Externé odkazy
* Fotogaléria na stránke webumenia.sk

Kategória:Osobnosti z Malej Čausy
Kategória:Slovenskí fotografi
Kategória:Slovenskí publicisti
Kategória:Slovenskí portrétni fotografi
Flarf

**Flarf** je avantgardné básnické hnutie zo začiatku 21. storočia. Termín „Flarf“ bol vytvorený básnikom Gary Sullivanom, ktorý napísal a vydal prvé flarfové básne. Flarf vzniká na internete, kde spolupracuje skupina básnikov na tom istom e-mailovom serveri, posielajú si správy a rôzne texty, aj reťazové e-maily, z ktorých potom vyberie príjemca výrazy pre báseň. Jednu z hlavných metód vynašiel Drew Gardner, keď mu napadlo filtrovať staré e-mailové posty, z čoho vznikli smiešne a niekedy rušivé básne, hry a iné texty. Túto metódu tvorby poézie používali na konci 20. storočia Michal Habaj, Peter Macsovszky a Peter Šulej v projekte *Generátor X*. Pionieri hnutia sú Jordan Davis, Katie Degentesh, Drew Gardner, Nada Gordon, Mitch Highfill, Rodney Koeneke, Michael Magee, Sharon Mesmer, Mel Nichols, Michael Paradis, K. Silem Mohammad, Rod Smith, Gary Sullivan a ďalší.

## Externé odkazy
Esej o flarfe

## Zdroj

Kategória:Poetické žánre
Kategória:Literatúra v USA
Šiška

**Šiška** môže byť:

*šuška
*druh múčnika, pozri šiška (múčnik)
*štvrť v Ľubľane, pozri Šiška (Ľubľana)
*v dávnej slovenčine:
**šúľanec (na kŕmenie husí a pod.)
**vriedok, bradavica
Conseil européen des associations de traducteurs littéraires

**CEATL** (**C**onseil **E**uropéen des **A**ssociations de **T**raducteurs **L**ittéraires – Európska rada asociácií umeleckých prekladateľov) je medzinárodné neziskové združenie, ktoré sa zasadzuje za umelecký preklad a&nbsp;umeleckých prekladateľov a&nbsp;spadá pod belgickú jurisdikciu. Členovia CEATL sú asociácie umeleckých prekladateľov z&nbsp;rôznych európskych krajín.

## Dejiny

Pri príležitosti „Assises de la traduction littéraire“ v Arles v roku 1987 sa uskutočnilo prvé neformálne stretnutie prekladateľov, ktorí prišli s&nbsp;nápadom, založiť európske združenie.

CEATL však bola oficiálne založená až v roku 1991 na ostrove Procida ako medzinárodná nezisková organizácia (IVoG / IVZW / AISBL) podľa belgického práva. Zakladajúce krajiny boli Belgicko, Francúzsko, Grécko, Holandsko, Nemecko, Rakúsko, Španielsko, Švajčiarsko a&nbsp;Taliansko.

V súčasnosti CEATL združuje 35 prekladateľských organizácií z 29 európskych krajín, ktoré zastrešujú asi 10000 individuálnych autorov a&nbsp;autoriek. Počas posledných rokov sa k&nbsp;CEATL pripojili takmer všetky asociácie z&nbsp;krajín bývalého východného bloku a&nbsp;Turecko.

## Ciele
CEATL sleduje dva rôzne ciele, jeden interný a druhý externý.

Interne zbiera informácie o stave umeleckého prekladu a&nbsp;situácii umeleckých prekladateľov v&nbsp;členských štátoch a&nbsp;regiónoch a&nbsp;zabezpečuje výmenu skúseností a&nbsp;príkladov dobrej praxe, ktoré v&nbsp;týchto krajinách pozoroval.

Externe CEATL pôsobí v oblasti ochrany právnych, sociálnych či ekonomických záujmov umeleckých prekladateľov v&nbsp;európskom kontexte. Venuje sa aj lobingu v&nbsp;EÚ a&nbsp;informuje o&nbsp;možných reakciách verejnosti na podujatia alebo tendencie, ktoré majú vplyv na povolanie umeleckého prekladateľa a&nbsp;kvalitu umeleckého prekladu. Národným asociáciám pomáha posilniť postavenie umeleckých prekladateľov v&nbsp;členských krajinách.

## Členské krajiny a oblasti

## Externé odkazy

* Webová stránka CEATL

## Zdroj

Kategória:Medzinárodné organizácie
Kategória:Medzinárodné neziskové organizácie
Táborisko (Prešov)

náhľad|Časť Táboriska z Vodárenskej veže. V popredí ulica Dilongova a v pozadí budovy Fakultnej nemocnice s poliklinikou J. A. Reimana
**Táborisko** je mestská časť Prešova. Nachádza sa na kopci východne od centra mesta. Je to územie približne ohraničené ulicami Pod Táborom, Šafárikova, Duklianska, Vajanského a Lesík delostrelcov. V tejto mestskej časti žije okolo 2 000 ľudí. Časť Táboriska od Metodovej ulice je prirodzeným pokračovaním historického centra s radovou historickou zástavbou. Najvyšší bod mestskej časti predstavuje vrch Na Tábore s nadmorskou výškou 286 m. n. m., na ktorom sa rozprestiera areál Fakultnej nemocnice s poliklinikou Jána Adama Reimana. Okrem fakultnej nemocnice sa tu nachádza hlavný mestský cintorín vrátane vojnového a židovského cintorína, krajská hvezdáreň a planetárium, Gréckokatolícka teologická fakulta Prešovskej univerzity, Gymnázium T. Ševčenka, Stredná zdravotnícka škola, Duklianske kasárne, amfiteáter so Sochárskym parkom a zrekonštruovaná Vodárenská veža, ktorá slúži ako vyhliadková veža s 360° výhľadom. Premávajú sem denné autobusové linky MHD z rôznych smerov, zabezpečujúce dostupnosť najmä k Fakultnej nemocnici. Sú to linky č. 10, 12, 15, 19, 21, 29, 35 a 43.

## Iné projekty

Kategória:Mestské časti Prešova